**UZAICINĀJUMS**

**dalībai cenu aptaujā**

**“Datu dublēšanas un atkopšanas risinājuma iekārtas iegāde Valsts policijas koledžas vajadzībām”**

1. **Pasūtītājs:**

Valsts policijas koledža (turpmāk– **Koledža**)

Ezermalas 10, Rīga, LV – 1014

**2. Kontaktpersonas:**

Valsts policijas koledžas Administratīvās nodaļas juridiskā atbalsta grupas iepirkuma speciāliste Ingrīda Borovoja, e-pasts: ingrida.borovoja@koledza.vp.gov.lv

**3. Informācija par cenu aptaujas priekšmetu:**

Valsts policijas koledžai nepieciešams iegadāties iekārtu, kura paredzēta datoru rezerves kopiju nodrošināšanai un sniedz iespēju to atjaunot vajadzīgajā laikā t.i. pēc katriem mācību kursiem, datori tiks pārinstalēti ar šīs iekārtas palīdzību. Proti, tiks nodrošināta informācijas aizsardzība – personas, kurām nav paredzēta piekļuve kādiem apmācību materiāliem, nevarēs tiem piekļūt. Iekārtai jāatbilst tehniskā specifikācijā noteiktam (uzaicinājuma dalībai cenu aptaujā iepirkuma pielikums Nr.1.).

**4. Prasības pretendentiem**

Pretendents ir juridiska persona, kura ir reģistrēta Latvijas Republikas normatīvajos aktos noteiktajā kārtībā.

Attiecībā uz pretendentu nav konstatējami Publisko iepirkumu likuma 9. panta astotajā daļā minētie apstākļi.

Pieredze līdzīgu preču piegādē pēdējo 2 gadu laikā;

Pretendents apliecina, ka tam (t.sk. to valdes vai padomes locekļiem, patieso labuma guvējiem, pārstāvēt tiesīgajām personām vai prokūristam, vai personai, kura ir pilnvarota pārstāvēt to darbībās, kas saistītas ar filiāli) nav piemērotas starptautiskās, Eiropas Savienības vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

Piedāvājumā ietvertai produkcijai jāatbilst Latvijas Republikas un Eiropas Savienības normatīvajam regulējumam attiecībā uz preču izcelsmi. Ir aizliegts piedāvājumā tieši vai netieši ietvert tādas preces, ja šo preču izcelsme ir Krievija vai Baltkrievija, vai ja tās tiek eksportētas no Krievijas vai Baltkrievijas.

Pasūtītājam ir tiesības papildus pieprasīt un Pretendentam ir pienākums iesniegt pilnu informāciju par piedāvājumā ietvertas produkcijas izcelsmi. Gadījumā, ja informācija no Pretendenta netiek sniegta, vai tiek sniegta daļēji, ka arī ja, tiek konstatēts, ka piedāvājumā tieši vai netieši ietvertas tādas preces, kuru izcelsme ir Krievija vai Baltkrievija, vai ja tās tiek eksportētas no Krievijas, vai Baltkrievijas, tad Pasūtītājam ir tiesības, noraidīt šādus piedāvājumus.

**5. Piedāvājuma iesniegšana:**

Pretendents aizpilda pieteikumu dalībai cenu aptaujā un “Tehniskā specifikācija / Tehniskais piedāvājums / Finanšu piedāvājums” (uzaicinājuma cenu aptaujas pielikums Nr.2).

Pieteikumu pretendents Koledžā iesniedz līdz **2024. gada 24. jūlijam plkst.16:00**, nosūtot to elektroniski parakstītu uz šādu elektronisko adresi: ingrida.borovoja@koledza.vp.gov.lv, vai iesniedz parakstītu papīra formā Koledžas Administratīvās nodaļas dokumentu pārvaldībā Administratīvā korpusa 208/2. kabinetā Ezermalas ielā 10, Rīgā, LV-1014.

Pretendents var iesniegt tikai vienu piedāvājuma variantu.

Sagatavojot piedāvājumu, pretendents ņem vērā Ministru kabineta 2017. gada 20. jūnija noteikumus Nr.353 “Prasības zaļajam publiskajam iepirkumam un to piemērošanas kārtība”.

Par piedāvājumā norādītajām cenām Pretendentam ir jāpiegādā tehniskajā specifikācijā norādītās preces visa līguma darbības laikā.

Pretendents sagatavo piedāvājumu cenas norāda ar 2 zīmēm aiz komata.

**6. Piedāvājuma vērtēšana:**

Koledža vērtē pienācīgi iesniegtus piedāvājumus pēc šādiem kritērijiem:

- Tikai zemākās cenas vai tikai izmaksu vērtēšana;

- piedāvājums atbilst cenu aptaujas uzaicinājuma dokumentācijas un Tehniskās specifikācijas prasībām,

- piedāvātā cena ir zemākā un/vai kopējas izmaksas ir saimnieciski izdevīgākas,

Koledža pieņem lēmumu slēgt līgumu ar pretendentu, kura piedāvājums atbilst šajā tirgus izpētes uzaicinājumā norādītajām prasībām, un par kura kvalifikāciju un reputāciju Koledžai nav šaubu.

**7. Pakalpojuma līgums, samaksas noteikumi:**

Par preces nodrošināšanu un iekārtas piegādi tiek noslēgts līgums.

Par nepieciešamo preces piegādi, izpildes laiku, kartību un tml. vienojas līgumslēdzēju pušu kontaktpersonas.

Apmaksa tiek veikta pēc savstarpējo pieņemšanas-nodošanas akta parakstīšanas un rēķina izrakstīšanas.

**1.pielikums**

**Uzaicinājumam dalībai cenu aptaujā**

**“Datu dublēšanas un atkopšanas risinājuma iekārtas iegāde Valsts policijas koledžas vajadzībām”**

**Tehniskā specifikācija**

**“Datu dublēšanas un atkopšanas risinājuma iekārtas iegāde Valsts policijas koledžas vajadzībām”**

1. **Vispārīgās prasības.**
2. Izpildītājs nodrošina Tehniskajā specifikācijā norādīto preces piegādi pēc Pasūtītāja pieprasījuma atbilstoši Pasūtītāja vajadzībām.
3. Izpildītājs nodrošina, lai transportēšanas laikā iekārta tiktu attiecīgi iepakotas un netiktu bojāta.
4. Izpildītājs apzinās, ka visi ar Preces piegādi radušies papildus izdevumi būs jāsedz par saviem līdzekļiem; Pasūtītājs neapmaksās piegādes laikā radušos papildus darbus un izdevumus.
5. Izpildītājs, pirms plānotās preču piegādes, atsevišķi saskaņo ar Pasūtītāju plānoto piegādes laiku.
6. Izpildītājs nodrošina pasūtījuma izpildi 10 (desmit) darba dienu laikā pēc Pasūtītāja veiktā pasūtījuma. Puses ir tiesīgas vienoties par citu pasūtījuma izpildes termiņu. Šādos gadījumos termiņa maiņai ir jābūt pamatotai un tā nedrīkst būt atkarīga no attiecīgās Puses darbības vai bezdarbības.
7. Pārdevējs ir atbildīgs par Preces atbilstību Latvijas Republikas normatīvo aktu prasībām.
8. Izpildītājs līguma darbības laikā nodrošina iekārtas piegādi, uzstādīšanu.
9. Izpildītājs nodrošina Pasūtītāja noradītām personām (ne mazāk ka 3 cilvēkiem), bezmaksas apmācības par PRECES lietošanu. Apmācības ilgums ir atkarīgs no sarežģītības pakāpes, bet nedrīkst būt īsāks par 30 minūtēm.
10. Piegādātā prece nedrīkst būt iepriekš lietota, tajā nedrīkst būt iebūvētas lietotas vai atjaunotas komponentes.
11. Finanšu piedāvājumā norādītajās cenās Izpildītājs iekļauj visas ar pakalpojumu sniegšanu saistītās izmaksas, tai skaitā arī piegādes izmaksas, visu veidu sakaru izmaksas, izmaksas, kas saistītas ar pakalpojumu kvalitātes nodrošinājumu.
12. Izpildītājs nodrošina ne mazāk kā 24 (divdesmit četru) mēnešu garantiju ar atjauninājumiem, garantijai jābūt iekļautai arī uz datu nesējiem. Nekvalitatīvas preces apmaiņas termiņš ne mazāks kā 3 dienas no pretenzijas saņemšanas dienas. CE - apstiprina datoru atbilstību Eiropas kvalitātes direktīvām.
13. Pasūtītājs rakstveidā informē Izpildītāju par atklātajiem veiktās Piegādes, vai izpildītā Pakalpojuma trūkumiem, ja tas ir nekvalitatīvs, nepilnīgs, kā arī, ja tiek konstatēti citi apstākļi.
14. Izpildītājs novērš jebkuru Preces defektu vai apmaina pret jaunu, ja defekts ir atklāts, pirms uzsākta Preces izmantošana.
15. Izpildītājs novērš jebkuru Preces defektu vai apmaina pret jaunu Preci bez maksas, ja defekts ir atklāts Preces garantijas laikā.
16. Izpildītājs apzinās, ka Pasūtītājs ir tiesīgs iepirkt tādu preču daudzumu, kāds nepieciešams Pasūtītāja darbības nodrošināšanai.
17. Pasūtītājs, ja tas ir nepieciešams, var pasūtīt arī cita veida preces, kas pieejamas pie Izpildītāja. Par to izmaksām Izpildītājs vienojas ar Pasūtītāju katrā gadījumā atsevišķi.
18. Izpildītājs nodrošina preces piegādi Pasūtītājam uz adresi: Ezermalas iela 10, Rīga, LV-1014 darba laikā no plkst.08.00 – 16.30, iepriekš laicīgi saskaņojot laiku ar Valsts policijas koledžas kontaktpersonu.
19. **Tehniskās prasības datu dublēšanas un atkopšanas risinājuma iekārtai.**

|  |  |  |  |
| --- | --- | --- | --- |
|  **Nr.p.k.** | **Preces nosaukums / apraksts**  | **Vienība** | **Indikatīvais viena pasūtījuma apjoms**  |
| **1** | **2** | **3** | **4** |
|   |   |   |   |
|  | **Iepirkuma priekšmets**Rezerves kopēšanas sistēma ar paaugstinātiem noturības mehānismiem pret kiberuzbrukumiem.Apraksts: Fiziska tipa rezerves kopiju risinājums, ar paaugstinātu noturības mehānismiem pret izspiedejvīrusiem. | gab | 1 |
|  | **Vispārējās tehniskās prasības**Mērogojama rezerves kopēšanas infrastruktūra, kura atļauj pēc vajadzības paplašināt kapacitāti.1. Datu aizsardzība: Šifrēšana, vismaz AES-256.2. Funkcionalitāte, kas nodrošina noturību/aizsardzību pret kiberuzbrukumiem (t.sk. izspiedejvīrusiem):3. Rezerves kopēšanas glabātuvei jābūt ar mehānismiem, kas nodrošina datu nemainīgumu, tādejādi neļaujot tos šifrēt, dzēst, modificēt.4. Risinājumam jābūt integrējamam ar trešo pušu monitorēšanas rīkiem.5. Piegādātajā risinājumā jābūt mehānismiem, kas ļauj nodrošināt darbības nepārtrauktību.6. Rezerves kopēšanas sistēmas apjoms, ne mazāk kā 8TB (2x8TB, RAID1).7. Rezerves kopēšanas sistēmai jābūt aprīkotai ar atsevišķu sistēmas disku ar NVMe form faktoru, ne mazāk kā 256GB.• Vismaz Intel i3 12 paaudzes procesors.• Operatīvā atmiņa ne mazāk kā 16GB.Pieslēgvietas:o Ne mazāk kā 2 gab. USB 2.0o Ne mazāk kā 2 gab. USB 3.2o Ne mazāk kā 1 gab. RJ-45o Ne mazāk kā 1 gab. Wi-FI antenas pieslēgvieta• Tīkla karte ne mazāk kā 1Gb Ethernet |  |  |

*\*(Datums)*

|  |  |  |
| --- | --- | --- |
| *(Pilnvarotās personas amata nosaukums)* | *(\*Personiskais paraksts)* | *(Paraksta atšifrējums)* |

\*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU